钦定古今图书集成/理学汇编/学行典/第189卷 > 楼蕴
## 钦定古今图书集成/理学汇编/学行典/第189卷 > 楼蕴

按《金华府志》：“楼蕴，字季发，义乌人。性至孝，母丧废，栉
沐盐酪不入口。结庐墓左，绕冢哀号冢下，耕者为之
堕泪。负土筑冢，日自课三十肩，冢高数仞。乡人合辞
请于郡邑，刺史遣从事劳之，且问状，固谢曰：‘此人子
之常，不愿赏。邻里强之，不可。岁时祭享，不用释老楮
币。终其世，巫祝不至，门人称曰孝子’。”吕祖谦铭其墓。
龚应之请于朝，从祀颜氏庙。